พระสุนทรธรรมเมธี (สุเทพ อาสโภ)

พระสุนทรธรรมเมธี (สุเทพ อาสโภ) ดร., ป.ธ.4 เป็นพระราชาคณะชั้นสามัญเปรียญ, ที่ปรึกษาเจ้าคณะภาค 11มติมหาเถรสมาคม ครั้งที่13/2568 มีมติเห็นชอบให้แต่งตั้ง พระสุนทรธรรมเมธี (สุเทพ อาสโภ) อายุ 81 ปี รองเจ้าคณะจังหวัดบุรีรัมย์ ให้ดำรงตำแหน่งเป็น ที่ปรึกษาเจ้าคณะภาค 11 เขตปกครองทางคณะสงฆ์ภาค 11 ประกอบด้วย 4 จังหวัด คือ นครราชสีมา บุรีรัมย์ ชัยภูมิ และสุรินทร์ (20 พฤษภาคม พ.ศ. 2568) เจ้าอาวาสวัดท่าสว่าง ตำบลกระสัง อำเภอกระสัง จังหวัดบุรีรัมย์ เป็นพระมหาเถระที่ทำงานด้านคณะสงฆ์ในพื้นที่ได้ถึง 2 จังหวัด คือจังหวัดบุรีรัมย์ และจังหวัดสุรินทร์ งานด้านการศึกษาเป็นกำลังสำคัญของมหาวิทยาลัยมหาจุฬาลงกรณราชวิทยาลัย วิทยาเขตสุรินทร์ในยุคแรกเริ่ม และงานด้านการเผยแผ่พระพุทธศาสนา เป็นผู้มีองค์ความรู้ภูมิธรรมเทศนาด้วยถ้อยคำอันวิจิตร

 ชาตภูมิ 
พระสุนทรธรรมเมธี (สุเทพ อาสโภ), ดร. นามเดิมชื่อว่า สุเทพ  นามสกุลบุตรโสภา
 เกิดเมื่อวันที่ 23 กุมภาพันธ์ 2487 บ้านเลขที่ 10 หมู่ที่ 3 ตำบลกันทรารมย์ (เดิม ตำบลเมืองไผ่) อำเภอกระสัง จังหวัดบุรีรัมย์
 นามบิดา นายโระ นามสกุลนิทะรัมย์ บ้านเมืองไผ่ ตำบลเมืองไผ่ อำเภอกระสัง จังหวัดบุรีรัมย์
 นามมารดา นางบิน นามสกุลบุตรโสภา บ้านปรีเวง ตำบลเมืองไผ่ อำเภอกระสัง จังหวัดบุรีรัมย์

 บรรพชาและอุปสมบท 
พระสุนทรธรรมเมธี (สุเทพ อาสโภ), ดร.
 บรรพชาเป็นสามเณร เมื่อ พ.ศ. 2501 โดยมี พระครูวิสุทธคันธารมย์ (จาด ธมฺมทินฺโน) วัดคันธารมย์ เป็นพระอุปัชฌาย์  
 อุปสมบทเป็นพระภิกษุ เมื่อวันที่ 26 เมษายน พ.ศ. 2507 ณ พัทธสีมาวัดคันธารมย์ โดยมี พระครูวิสุทธคันธารมย์ (จาด ธมฺมทินฺโน) วัดคันธารมย์ เป็นพระอุปัชฌาย์, พระครูสังวราภิรักษ์ (เหลือ มหาปญฺโญ) มีสมณศักดิ์สุดท้ายที่พระมงคลรังษี (เหลือ มหาปญฺโญ) อดีตที่ปรึกษาเจ้าคณะอำเภอกระสัง เป็นพระกรรมวาจาจารย์, พระครูบริหารนันทคุณ (บุญ นนฺทิโย) วัดบ้านหนองขอน ตำบลเมืองไผ่ อำเภอกระสัง จังหวัดบุรีรัมย์ เป็นพระอนุสาวนาจารย์ ได้รับฉายานามจากพระอุปัชฌาย์ว่า "อาสโภ"

 การศึกษา/วิทยฐานะ 
พระสุนทรธรรมเมธี (สุเทพ อาสโภ), ดร.
 พ.ศ. 2500 จบชั้นประถมศึกษาชั้นปีที่ 4 โรงเรียนบ้านดอนยาว อำเภอกระสัง จังหวัดบุรีรัมย์
 พ.ศ. 2501 สอบได้นักธรรมชั้นตรี สำนักศาสนศึกษาวัดคันธารมย์ อำเภอกระสัง จังหวัดบุรีรัมย์
 พ.ศ. 2502 สอบได้นักธรรมชั้นโท สำนักศาสนศึกษาวัดกทลิวนาราม อำเภอกระสัง จังหวัดบุรีรัมย์
 พ.ศ. 2503 สอบได้นักธรรมชั้นเอก สำนักศาสนศึกษาวัดกลาง อำเภอเมืองบุรีรัมย์ จังหวัดบุรีรัมย์
 พ.ศ. 2512 สอบได้เปรียญธรรม 3 ประโยค สำนักเรียนวัดอนงคาราม กรุงเทพมหานคร
 พ.ศ. 2515 สอบได้เปรียญธรรม 4 ประโยค สำนักเรียนวัดไตรมิตรวิทยาราม กรุงเทพมหานคร และสำเร็จการศึกษาผู้ใหญ่ ระดับ 4 โรงเรียนศึกษาผู้ใหญ่ วัดไตรมิตรวิทยาราม กรุงเทพมหานคร
 พ.ศ. 2522  สำเร็จการศึกษาปริญญาตรี ปริญญาศาสนศาสตรบัณฑิต (ศน.บ.) จากมหาวิทยาลัยมหามกุฏราชวิทยาลัย วัดบวรนิเวศวิหาร กรุงเทพมหานคร
 พ.ศ. 2523 สอบได้ประกาศนียบัตรพิเศษการศึกษา (พ.กศ.) สนามสอบจังหวัดบุรีรัมย์
 พ.ศ. 2527 สำเร็จการศึกษาปริญญาโท มหาบัณฑิต สาขาการบริหารการศึกษา จากมหาวิทยาลัยปัญจาบ เมืองจัณฑีครห์ ประเทศอินเดีย
 พ.ศ. 2551 สำเร็จการศึกษาปริญญาเอก ดุษฎีบัณฑิต สาขาปรัชญา จากมหาวิทยาลัยมคธ รัฐพิหาร ประเทศอินเดีย

 งานปกครองบริหารกิจการคณะสงฆ์ 
พระสุนทรธรรมเมธี (สุเทพ อาสโภ), ดร.
 พ.ศ. 2525 ดำรงตำแหน่งทางพระสังฆาธิการเป็น เจ้าอาวาสวัดท่าสว่าง เลขที่ 226 หมู่ที่ 15 บ้านท่าสว่าง ถนนสุขาภิบาล 1 ตำบลกระสัง อำเภอกระสัง จังหวัดบุรีรัมย์
 พ.ศ. 2534 ดำรงตำแหน่งเป็น เลขานุการเจ้าคณะจังหวัดบุรีรัมย์
 พ.ศ. 2537 ดำรงตำแหน่งทางพระสังฆาธิการเป็น รองเจ้าคณะอำเภอกระสัง จังหวัดบุรีรัมย์
 พ.ศ. 2537 ดำรงตำแหน่งเป็น รักษาการแทนเจ้าคณะตำบลกันทรารมย์ อำเภอกระสัง จังหวัดบุรีรัมย์
 พ.ศ. 2537 ดำรงตำแหน่งเป็น พระอุปัชฌาย์ในเขตอำเภอกระสัง
 พ.ศ. 2546 ดำรงตำแหน่งทางพระสังฆาธิการเป็น เจ้าคณะอำเภออำเภอพลับพลาชัย และเป็นพระอุปัชฌาย์ในเขตปกครองคณะสงฆ์อำเภอพลับพลาชัย   
 พ.ศ. 2552 ดำรงตำแหน่งทางพระสังฆาธิการเป็น รองเจ้าคณะจังหวัดบุรีรัมย์ รูปที่ 2 และเป็นพระอุปัชฌาย์ ในเขตปกครองคณะสงฆ์จังหวัดบุรีรัมย์
 พ.ศ. 2561 ดำรงตำแหน่งเป็น ​ผู้ปฏิบัติหน้าที่แทนเจ้าคณะจังหวัดบุรีรัมย์ (ได้รับหนังสือคำสั่งเจ้าคณะจังหวัดบุรีรัมย์ เลขที่ 4/2561 ลงวันที่ 25 มีนาคม พ.ศ. 2561 แต่งตั้งให้เป็น ผู้ปฏิบัติหน้าที่แทนเจ้าคณะจังหวัดบุรีรัมย์ เนื่องจากเจ้าคณะจังหวัดลางานพักรักษาอาการอาพาธเนื่องจากปัญหาสุขภาพ)https://m.facebook.com/story.php?story_fbid=1621814161227786&id=100001976535887 ​
 พ.ศ. 2564 ดำรงตำแหน่งเป็น ผู้รักษาการแทนเจ้าคณะจังหวัดบุรีรัมย์ (26 กุมภาพันธ์ พ.ศ.2564 ถึง 22 มีนาคม พ.ศ 2564 ได้รับหนังสือคำสั่งเจ้าคณะภาค 11 เลขที่2/2564 ลงวันที่ 26 กุมภาพันธ์ พ.ศ. 2564 แต่งตั้งให้เป็น ผู้รักษาการแทนเจ้าคณะจังหวัดบุรีรัมย์ เป็นการชั่วคราวเพื่อระงับอธิกรณ์ เนื่องจากมีผู้ร้องเรียนเจ้าคณะจังหวัด)
 พ.ศ. 2568 มติมหาเถรสมาคม ครั้งที่13/2568 แต่งตั้งให้ดำรงตำแหน่งเป็น ที่ปรึกษาเจ้าคณะภาค 11https://www.dailynews.co.th/news/4731382/ เขตปกครองทางคณะสงฆ์ภาค11 ประกอบด้วย 4 จังหวัด คือ นครราชสีมา บุรีรัมย์ ชัยภูมิ และสุรินทร์ (20 พฤษภาคม พ.ศ. 2568)

 งานด้านการศึกษา 
พระสุนทรธรรมเมธี (สุเทพ อาสโภ), ดร.
 พ.ศ. 2525 เป็นเจ้าสำนักศาสนศึกษา(นักธรรม-ธรรมศึกษา, บาลี, บาลีศึกษา) วัดท่าสว่าง ตำบลกระสัง อำเภอกระสัง จังหวัดบุรีรัมย์
 พ.ศ. 2531-2544 (รวม 14 ปี) เป็นอาจารย์ประจำมหาวิทยาลัยมหาจุฬาลงกรณราชวิทยาลัย วิทยาเขตสุรินทร์ 
 พ.ศ. 2535 เป็นผู้จัดการ และครูใหญ่ โรงเรียนวัดท่าสว่างวิทยา (โรงเรียนพระปริยัติธรรมแผนกสามัญศึกษา) วัดท่าสว่าง อำเภอกระสัง จังหวัดบุรีรัมย์
 พ.ศ. 2536-2537 เป็นรองคณบดี คณะครุศาสตร์ มหาวิทยาลัยมหาจุฬาลงกรณราชวิทยาลัย
 พ.ศ. 2542 เป็นผู้ช่วยอธิการบดีฝ่ายวิชาการ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
 พ.ศ. 2542-2546 (3 สมัย 6 ปี) เป็นประธานกลุ่มโรงเรียนพระปริยัติธรรมแผนกสามัญศึกษา กลุ่มที่ 11 สังกัดกองพุทธศาสนศึกษา สำนักงานพระพุทธศาสนาแห่งชาติ
 พ.ศ. 2563 เป็นอาจารย์ประจำ สาขาจิตวิทยาและการแนะแนว คณะครุศาสตร์ วิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย
 พ.ศ. 2563 เป็นกรรมการผู้แทนจากคณาจารย์ประจำ คณะกรรมการสถานศึกษาประจำวิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย

งานด้านการเผยแผ่
พระสุนทรธรรมเมธี (สุเทพ อาสโภ), ดร.
 เป็นเจ้าสำนักปฏิบัติธรรมประจำจังหวัดบุรีรัมย์ แห่งที่ 20 (มหานิกาย) วัดท่าสว่าง ตำบลกระสัง อำเภอกระสัง จังหวัดบุรีรัมย์ 
 เป็นผู้อำนวยการ, นักจัดรายการ สถานีวิทยุพระพุทธศาสนาวัดท่าสว่าง FM 106 MHzออกอากาศ ณ วัดท่าสว่าง ตำบลกระสัง อำเภอกระสัง จังหวัดบุรีรัมย์
 เป็นผู้อำนวยการ สถานีทีวีออนไลน์เพื่อเผยแผ่พระพุทธศาสนา ออนแอร์ในระบบอินเทอร์เน็ตทางเว็บไซด์ ทางเฟสบุ๊ค ณ วัดท่าสว่าง ตำบลกระสัง อำเภอกระสัง จังหวัดบุรีรัมย์
 เป็นพระธรรมฑูต จังหวัดบุรีรัมย์
 เป็นพระธรรมกถึก, พระนักเทศนาภาษาถิ่นเขมรอีสานใต้, นักบรรยาย, นักวิชาการ
 บรรยายธรรมประจำสถานีวิทยุ ทอ.021 บุรีรัมย์ เวลา 05.00 - 05.30 น. จันทร์ - เสาร์
 เป็นพระวิทยากรบรรยายธรรม ประจำโครงการปฏิบัติวิปัสสนากัมมัฏฐาน มหาวิทยาลัยมหาจุฬาลงกรณราชวิทยาลัย วิทยาเขตสุรินทร์

งานด้านศาสนวิเทศ/การต่างประเทศ
พระสุนทรธรรมเมธี (สุเทพ อาสโภ), ดร.
 พ.ศ. 2561 ปฏิบัติศาสนกิจเป็นพระธรรมทูตไทยในต่างประเทศ พำนัก ณ วัดไทยนอร์เวย์ กรุงออสโล ประเทศนอร์เวย์ (มติมหาเถรสมาคมครั้งที่ 03/2561, มติที่ 59/2561, เรื่องขออนุมัติต่ออายุหนังสือเดินทางของพระภิกษุที่ไปปฏิบัติศาสนกิจเป็นพระธรรมทูตในต่างประเทศ)
 พระธรรมทูตสายต่างประเทศประจำวัดนครธรรม ซานฟรานซิสโก แคลิฟอร์เนีย สหรัฐอเมริกา
 นมัสการสังเวชณียสถานประเทศอินเดีย 3 ครั้ง
 ศึกษาดูงานประเทศจีนแผ่นดินใหญ่ เซี่ยงไฮ้, หังโจว, ปักกิ่ง

งานสาธารณสงเคราะห์
พระสุนทรธรรมเมธี (สุเทพ อาสโภ), ดร.
 พ.ศ. 2561 มอบทุนการศึกษา ให้แก่วิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย เป็นจำนวนเงิน 100,000 บาท (23 กุมภาพันธ์ พ.ศ. 2561)
 พ.ศ. 2561 มอบกัปปิยะภัณฑ์ ให้แก่วิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย เป็นจำนวนเงิน 300,000 บาท แบ่งออกตามวัตถุประสงค์ ดังนี้
 เพื่ออุทิศส่วนกุศลให้แก่ คุณแม่บิน บุตรโสภา มารดาท่านเจ้าคุณพระสุนทรธรรมเมธี (สุเทพ อาสโภ/บุตรโสภา) เป็นจำนวนเงิน 100,000 บาท
 เพื่อสร้างอนุสรณ์ ห้องพระครูอมรธรรมนิเทศน์ (สุเทพ อาสโภ) วิทยาลัยสงฆ์บุรีรัมย์ เป็นจำนวนเงิน 100,000 บาท
 เพื่อสร้างอนุสรณ์ ห้องพระสุนทรธรรมเมธี (สุเทพ อาสโภ) วิทยาลัยสงฆ์บุรีรัมย์ เป็นจำนวนเงิน 100,000 บาท (25 เมษายน พ.ศ. 2561)
 พ.ศ. 2562 มอบเงินสนับสนุนการบริหารงานภายในวิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย เป็นจำนวนเงิน 450,000 บาท (13 สิงหาคม พ.ศ. 2562)
 พ.ศ. 2566 บริจาคทำบุญโครงการปฏิบัติวิปัสสนากัมมัฏฐานนิสิต ประจำปีการศึกษา 2565 ระหว่างวันที่ 6-17 มกราคม พ.ศ. 2566 วิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย เป็นเงินจำนวน 10,000 บาท (10 มกราคม พ.ศ. 2566)

งานด้านสาธารณูปการ
พระสุนทรธรรมเมธี (สุเทพ อาสโภ), ดร.
 บูรณะซ่อมแซม ปฏิสังขรณ์ สร้างขึ้นใหม่ พระธาตุเจดีย์ กุฏิสงฆ์ อุโบสถ อาคารโรงเรียนพระปริยัติธรรม อาคารสำนักงาน ศาลาการเปรียญ ศาลาบำเพ็ญกุศลศพ เมรุ ห้องน้ำ-ห้องสุขา พื้นซีเมนต์ ถนนคอนกรีตภายในวัด สระน้ำ

 รางวัลในการทำคุณประโยชน์ต่อสังคม 
พระสุนทรธรรมเมธี (สุเทพ อาสโภ), ดร.
 พ.ศ. 2534 ได้รับพระราชทานรางวัล พระ-ครู ผู้บริหารดีเด่น มูลนิธิสมาน-เบญจา แสงมะลิ ในการนี้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนิน เป็นองค์ประธานในพิธีพระราชทานรางวัล ณ พระราชวังดุสิต กรุงเทพมหานคร                     
 พ.ศ. 2537 ได้รับรางวัลวัดพัฒนาตัวอย่างดีเด่น จากสมเด็จพระสังฆราชเจ้า กรมหลวงวชิรญาณสังวร
 พ.ศ. 2538 ได้รับยกเป็นวัดอุทยานการศึกษา กรมการศาสนา กระทรวงศึกษาธิการ
 พ.ศ. 2543 ได้รับรางวัลผู้บริหารโรงเรียนพระปริยัติธรรมดีเด่น จากกรมการศาสนา กระทรวงวัฒนธรรม
 พ.ศ. 2545 ได้รับพระราชทานรางวัลเสาเสมาธรรมจักร เนื่องในวันวิสาขบูชา ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นองค์ประธานในพิธีพระราชทานรางวัล ณ มณฑลพิธีท้องสนามหลวง กรุงเทพมหานคร
 พ.ศ. 2552 ได้รับรางวัลนักจัดรายการวิทยุเครือข่ายวัฒนธรรมดีเด่น จากกระทรวงวัฒนธรรม
 พ.ศ. 2554 ได้รับรางวัลพุทธคุณูปการ ประเภทกาญจนากียรติคุณ จากสภาผู้แทนราษฎรไทย

 สมณศักดิ์, พัดยศ 
พระสุนทรธรรมเมธี (สุเทพ อาสโภ), ดร.
 พ.ศ. 2515 สอบไล่ได้เปรียญธรรม 4 ประโยค มหาเถรสมาคมกำหนดลำดับชั้นสมณศักดิ์พัดยศทางวิชาการเปรียญธรรม ที่ พระมหาสุเทพ อาสโภ ป.ธ.4 
 พ.ศ. 2533 มีพระบรมราชโองการโปรดพระราชทานสมณศักดิ์ตั้งพระครูสัญญาบัตร มีพัดยศสมณศักดิ์ประจำตำแหน่ง พระครูสัญญาบัตรเจ้าอาวาสวัดราษฎร์ชั้นเอก (จร.ชอ.) ในราชทินนามที่ พระครูอมรธรรมนิเทศก์พระครูอมรธรรมนิเทศก์
 พ.ศ. 2541 ได้รับพระบัญชาสมเด็จพระสังฆราช (โดยพระบรมราชานุญาต) มหาเถรสมาคมมีมติให้เลื่อนชั้นสมณศักดิ์พัดยศ เป็นพระครูสัญญาบัตร รองเจ้าคณะอำเภอชั้นเอก (รจอ.ชอ.) ในราชทินนามเดิมที่ พระครูอมรธรรมนิเทศก์
 พ.ศ. 2547 ได้รับพระบัญชาสมเด็จพระสังฆราช (โดยพระบรมราชานุญาต) มหาเถรสมาคมมีมติให้เลื่อนชั้นสมณศักดิ์พัดยศ เป็นพระครูสัญญาบัตร เจ้าคณะอำเภอชั้นเอก (จอ.ชอ.) ในราชทินนามเดิมที่ พระครูอมรธรรมนิเทศก์ 
 พ.ศ. 2552 ปรับชั้นสมณศักดิ์พัดยศให้ตรงตามตำแหน่งทางคณะสงฆ์ เป็น พระครูสัญญาบัตร รองเจ้าคณะจังหวัด (รจจ.)มติมหาเถรสมาคม ครั้งที่ 10/2552 มติที่ 208/2552 เรื่อง เสนอแต่งตั้ง พระครูอมรธรรมนิเทศก์ วัดท่าสว่าง จังหวัดบุรีรัมย์ ให้ดำรงตำแหน่ง รองเจ้าคณะจังหวัดบุรีรัมย์ ในการประชุมมหาเถรสมาคมครั้งที่ ๑๐/๒๕๕๒ เมื่อวันที่ ๓๐ เมษายน ๒๕๕๒ เลขาธิการมหาเถรสมาคมเสนอว่า  สมเด็จพระพุฒาจารย์ เจ้าคณะใหญ่หนตะวันออก ได้มีลิขิต ที่ จญ.อ. ๓๘/๒๕๕๒ ลงวันที่ ๓๐ เมษายน ๒๕๕๒  แจ้งตามรายงานของ พระธรรมธีรราชมหามุนี เจ้าคณะภาค ๑๑ ซึ่งได้เสนอแต่งตั้ง พระครูอมรธรรมนิเทศก์ (สุเทพ อาสโภ) อายุ ๖๖ พรรษา ๔๕ ป.ธ. ๔  น.ธ. เอก Ph.D. วัดท่าสว่าง ตำบลกระสัง  อำเภอกระสัง จังหวัดบุรีรัมย์ เจ้าอาวาสวัดท่าสว่าง และเจ้าคณะอำเภอพลับพลาชัย (ดำรงตำแหน่งเจ้าคณะอำเภอพลับพลาชัย ตั้งแต่ พ.ศ. ๒๕๔๖) ให้ดำรงตำแหน่ง รองเจ้าคณะจังหวัดบุรีรัมย์ การเสนอแต่งตั้ง พระครูอมรธรรมนิเทศก์ ให้ดำรงตำแหน่ง รองเจ้าคณะจังหวัดบุรีรัมย์ ดังกล่าว ได้ปฏิบัติตามข้อ ๖ ข้อ ๑๔ (๑) (๓) และข้อ ๑๖ แห่งกฎมหาเถรสมาคม ฉบับที่ ๒๔ (พ.ศ. ๒๕๔๑) ว่าด้วยการแต่งตั้งถอดถอนพระสังฆาธิการ โดยได้รับความเห็นชอบจากเจ้าคณะใหญ่หนตะวันออกแล้ว พร้อมกับมีบัญชาให้นำเสนอมหาเถรสมาคมเพื่อโปรดพิจารณา ที่ประชุมพิจารณาแล้วลงมติอนุมัติ และให้ดำเนินการได้ทันที โดยไม่ต้องรอรับรองรายงานการประชุม ในราชทินนามเดิมที่ พระครูอมรธรรมนิเทศก์ 
 พ.ศ. 2553 มีพระบรมราชโองการโปรดพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นสามัญเปรียญ ในราชทินนามที่ พระสุนทรธรรมเมธี, (สป.) (5 ธันวาคม 2553)

 อ้างอิง 

 ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ ทรงพระกรุณาโปรดพระราชทานสัญญาบัตรตั้งสมณศักดิ์ ในโอกาสพระราชพิธีเฉลิมพระชนมพรรษา วันที่ ๕ ธันวาคม พุทธศักราช ๒๕๓๓ พระมหาสุทพ ๔ ประโยค วัดท่าสว่าง จังหวัดบุรีรัมย์ เป็นพระครูอมรธรรมนิเทศก์ ประกาศ ณ วันที่ ๔ ธันวาคม พ.ศ. ๒๕๓๓ และประกาศในราชกิจจานุเบกษา ฉบับพิเศษเล่ม ๑๐๗, ตอนที่ ๒๔๒, ๕ ธันวาคม ๒๕๓๓, หน้า ๑๓
 ประกาศสำนักนายกรัฐมนตรี เรื่อง พระราชทานสัญญาบัตรตั้งสมณศักดิ์ ทรงพระกรุณาโปรดพระราชทานสัญญาบัตรตั้งสมณศักดิ์ ในโอกาสพระราชพิธีเฉลิมพระชนมพรรษา วันที่ ๕ ธันวาคม พุทธศักราช ๒๕๕๓ จำนวน ๑,๐๗๕ รูป ลำดับที่ ๒๙. พระครูอมรธรรมนิเทศก์ วัดท่าสว่าง จังหวัดบุรีรัมย์ เป็นพระราชาคณะ มีนามว่า พระสุนทรธรรมเมธี ประกาศ ณ วันที่ ๑๔ ธันวาคม พ.ศ. ๒๕๕๓ และประกาศในราชกิจจานุเบกษา เล่ม ๑๒๘, ตอนที่ ๑๒ ข,๒๙ กรกฎาคม ๒๕๕๔,หน้า ๕

หมวดหมู่:ภิกษุในสังกัดคณะสงฆ์มหานิกาย
หมวดหมู่:รองเจ้าคณะจังหวัด
หมวดหมู่:บุคคลจากอำเภอกระสัง
หมวดหมู่:บุคคลจากมหาวิทยาลัยมหามกุฏราชวิทยาลัย
หมวดหมู่:ศิษย์เก่าจากมหาวิทยาลัยปัญจาบ
หมวดหมู่:ศิษย์เก่าจากมหาวิทยาลัยมคธ
หมวดหมู่:พระราชาคณะชั้นสามัญ
หมวดหมู่:ภิกษุจากจังหวัดบุรีรัมย์